
Javno savjetovanje
Prijedlog Pravilnika  o provedbi postupka jednostavne nabave u Klesarskoj školi

Klesarska škola, Novo riva 4, Pučišća obveznik je primjene Zakona o javnoj nabavi (Narodne novine 120/16, 114/22 i 48/2026) i obveznik provođenja savjetovanja s javnošću kod donošenja općih akta kojima se utječe na interese građana i pravnih osoba.
Zakonom o javnoj nabavi propisana je obveza javnih naručitelja da općim aktom urede pravila, uvjete i postupke jednostavne nabave za nabavu robe, usluga i radova procijenjene vrijednosti ispod pragova primjene Zakona.
Zakon o izmjenama i dopunama Zakona o javnoj nabavi objavljen je u Narodnim novinama broj 48/26, a stupio je na snagu 16. svibnja 2026. godine, osim pojedinih odredbi koje stupaju na snagu 1. rujna 2026. 
Najvažnije novosti koje se unose u Zakon o javnoj nabavi odnose se na:
· povećane pragove za primjenu Zakona o javnoj nabavi
· obvezu provođenja postupaka jednostavne nabave iznad 15.000,00 eura bez PDV-a putem modula jednostavne nabave u EOJN RH
· uvođenje pravne zaštite za postupke jednostavne nabave iznad 15.000,00 eura bez PDV-a
· obvezu poštivanja načela javne nabave i pravila o sukobu interesa.
Izmjene koje se predlažu novim Pravilnikom o jednostavnoj nabavi 
Za provedbu jednostavne nabave predlažu se tri vrijednosna praga i sljedeći postupci:
· izravno ugovaranje - za robu, radove i usluge čija je procijenjena vrijednost jednaka ili manja od 15.000,00 eura bez PDV-a za koji se predlaže liberalan pristup ugovaranja nabave izravnim ugovaranjem s jednim gospodarskim subjektom po vlastitom izboru naručitelja
· ograničeno prikupljanje ponuda kroz modul jednostavne nabave EOJN RH, sukladno uvjetima i zahtjevima iz poziva za dostavu ponuda za robu i usluge procijenjene vrijednosti veće od 15.000,00 eura bez PDV-a, a jednake ili manje od 25.000,00 eura bez PDV-a te za radove procijenjene vrijednosti veće od 15.000,00 eura bez PDV-a, a jednake ili manje od 45.000,00 eura bez PDV-a 
· javno prikupljanje ponuda putem javne objave u modulu jednostavne nabave u EOJN RH za robu i usluge procijenjene vrijednosti veće od 25.000,00 eura bez PDV-a te za radove procijenjene vrijednosti veće od 45.000,00 eura bez PDV-a, 
Pravilnikom se regulira i pravna zaštita u postupcima jednostavne nabave čija je procijenjena vrijednost veća od 15.000,00 eura.
Slijedom navedenog, pozivamo sve zainteresirane građane i pravne osobe,  da najkasnije do 13.  kolovoza 2026. godine dostave svoje prijedloge i mišljenja na Prijedlog Pravilnika o javnoj nabavi. 
Prijedlozi i mišljenja na Prijedlog Pravilnika mogu se dostaviti na Obrascu  sudjelovanja u savjetovanju na e-mail adresu: klesarskaskola1@gmail.com ili poštom na adresu: KLESARSKA ŠKOLA, NOVO RIVA 4, PUČIŠĆA.


